 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 31. jūlijā Nr. 423**

(protokols Nr. 14, 24. p.)

**Par nekustamā īpašuma “Baltiņu māja”, Sarkaņu pagasts, Madonas novadā, nodošanu atsavināšanai, rīkojot izsoli**

Madonas novada pašvaldībā saņemts fiziskas personas iesniegums (reģistrēts Sarkaņu pagasta pārvaldē ar reģ. Nr. SAR/1.9/24/53) par nekustamā īpašuma “Baltiņu māja”, Sarkaņu pagastā, Madonas novadā, nodošanu atsavināšanai.

Nekustamais īpašums “Baltiņu māja”, Sarkaņu pagastā, Madonas novadā, ar kadastra Nr. 7090 004 0275 sastāv no zemes vienības ar kadastra apzīmējumu 7090 004 0275 0,23 ha platībā, uz kuras atrodas ēka ar kadastra apzīmējumu 7090 004 0275 001 un zemes vienības ar kadastra apzīmējumu 7090 004 0316 0,05 ha platībā, uz kuras atrodas ēka ar kadastra apzīmējumu 7090 004 0316 001.

Īpašuma tiesības uz nekustamo īpašumu “Baltiņu māja”, Sarkaņu pagastā, zemesgrāmatā nav nostiprinātas.

Nekustamais īpašums “Baltiņu māja”, Sarkaņu pagastā, Madonas novadā, nav nepieciešams pašvaldībai tās funkciju nodrošināšanai.

Likuma “Par zemes privatizāciju lauku apvidos” 27. panta pirmā daļa nosaka, ka darījumus var veikt tikai ar to zemi, uz kuru īpašuma tiesības ir nostiprinātas zemesgrāmatā

Saskaņā ar “Pašvaldību likuma” 10. panta pirmās daļas 16. punktu “*tikai domes kompetencē ir: lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu;*

Saskaņā ar Publiskas personas mantas atsavināšanas likuma 3. panta otro daļu “*Publiskas personas mantas atsavināšanas pamatveids ir mantas pārdošana izsolē*”, 4. panta pirmo daļu [..] *Atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai*, 5. panta pirmo daļu *Atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija*, noklausoties sniegto informāciju, ņemot vērā 17.07.2024. Uzņēmējdarbības, teritoriālo un vides jautājumu komitejas atzinumu, atklāti balsojot**: PAR – 15** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Iveta Peilāne, Kaspars Udrass, Māris Olte, Sandra Maksimova, Valda Kļaviņa, Vita Robalte), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Nodot atsavināšanai nekustamo īpašumu “Baltiņu māja”, Sarkaņu pagasts, Madonas novads, ar kadastra numuru 7090 004 0275 0,28 ha platībā, rīkojot izsoli.
2. Nekustamā īpašuma pārvaldības un teritorijas plānošanas nodaļai nostiprināt nekustamo īpašumu “Baltiņu māja”, Sarkaņu pagasts, Madonas novads, zemesgrāmatā uz Madonas novada pašvaldības vārda, organizēt nekustamā īpašuma novērtēšanu un virzīt jautājumu uz domi par izsoles sākumcenas noteikšanu.

Domes priekšsēdētājs A. Lungevičs

*Čačka 28080793*